মহাভারতর য়ারিহার অকরাগো ভরত রাজার সময়েত্ত। রাজা শান্তনুর পুতক দেবব্রত পিতৃসত্য পালনরকা আজীবন লহঙ নাকরিয়া আসিল বারো রাজসিংহাসনহাতউ না বহিল। সাংগাল এহারকা তা পিসেদে ভীষ্ম বুলিয়া পরিচিত অইল। ভীষ্মর খুলা বেয়ক বিচিত্রবীর্যর দুগ পুতক - ধৃতরাষ্ট্র বারো পাণ্ডু। ধৃতরাষ্ট্র জন্মান্ধগ অনায় পাণ্ডু রাজাগ অইল। কিন্তু পাণ্ডু দৌঅনায় রাজত্বহান ধৃতরাষ্ট্রররাং গেলগা।